Babaverkragting-vraag: Departement kondig besluit aan | Maroela Media
Babaverkragting-vraag: Departement kondig besluit aan
Die vraag in die drama-eksamenvraestel. Foto verskaf
Die departement van onderwys het Vrydag sy besluit aangekondig of 'n vraag in die matrieks se drama-vraestel, wat handel oor babaverkragting, onttrek moet word of nie.
Die departement het in 'n verklaring gesê die betrokke vraag gaan van die vraestel onttrek word. "Die departement stem saam dat sekere gedeeltes van die vraag deur sommige leerlinge negatief geïnterpreteer kon word, afhangende van hul persoonlike agtergrond," het die departement in 'n verklaring gesê.
Die besluit is geneem nadat die eksamen-paneel, wat verantwoordelik was vir dié vraestel, Woensdag en Donderdag vergader het met die interne moderator, Umalusi (die eksterne Raad op Gehalteversekering wat die vraestel goedgekeur het), en die departement van onderwys.
Die departement het gesê uit voorbeelde van vraestelle wat gemerk is, was daar geen oorweldigende bewyse dat die vraag leerlinge se antwoorde "nadelig beïnvloed" het nie. Die departement van onderwys het egter Umalusi versoek om die vraag te onttrek.
Die memorandum van die vraestel sal aangepas word.
Sommige leerlinge, onderwysers en ouers was ontsteld oor 'n vraag wat die matrieks moes beantwoord in die drama-vraestel. Die leerlinge moes simbolies die verkragting van 'n baba uitbeeld deur van 'n brood en 'n besemstok gebruik te maak. Die vraag is gebaseer op Lara Foot Newton se verhoogstuk, "Tshepang", wat op ware gebeure gebaseer is.
Verkragtingsvraag: Matrieks was "onvoorbereid"
Onderwysdepartement verdedig babaverkragting-vraag
Matrieks geskok oor babaverkragting-vraag
baba baba verkragting drama Matrieks verkragting
Nog hael dalk op pad
Wêreld Vigsdag: IVP sê mans moet besny word
Henko · 5 jaar gelede
Die vraag het in elkgeval NIE tuisgehoort op 'n vraestel nie!!!!
Dries · 5 jaar gelede
Wat bedoel hulle met " sekere gedeeltes van die vraag deur sommige leerlinge negatief geïnterpreteer kon word,afhangende van hul persoonlike agtergrond," ???
Dis 'n patetiese siek vraag in die eerste plek!!! Hoe het 'n vraag soos die by 'n paneel moderators verby gekom?
Leha · 5 jaar gelede
Die vraag is uiters ongepas en onsmaaklik.Dit maak nie saak wat jou sogenaamde "agtergrond" is nie.Dit word nou onttrek,maar die skade is reeds aangerig.
Gawie · 5 jaar gelede
Gawie, netso, dank die goeie Vader my kinders is klaar met skool, en klaar studeer in die goeie ou dae.